alexandrainst/scandi-wiki huggingface dataset:
John Davis

John Davis er navnet til flere personer:

Kunst og media
 John Davis (produsent), en amerikansk filmprodusent (f. 1953)
 John Davis (musiker) og en av stemmene bak Milli Vanilli (d. 2021)

Amerikanske politikere
flere

Andre politikere
John Davis (australsk politiker) (f. 1817 – d. 1893),
Jack Davis (canadisk politiker) (f. 1916 – d. 1991),  
John Caswell Davis (f. 1888 – d. 1953), Canadisk senator 
John Francis Davis, 1st Baronet (f. 1795 – d. 1890), Britisk guvernør i Hongkong

Sport
John Davis (vektløfter) (f.1921, d.1984) amerikansk vektløfter, olympisk mester
flere

Militære personer
flere

Andre
John Davis (oppdager) (ca. 1550-1605), oppdaget i 1592 Falklandsøyene

Se også
John Davies
Synd (film)

Synd er et svensk-britisk-tysk stumfilmdrama fra 1928, regissert av Gustaf Molander. Manuset ble skrevet av Paul Merzbach. Det bygde på August Strindbergs skuespill Brott och brott fra 1899, som ble uroppført på Dramatiska Teatern i Stockholm 26. februar 1900. En tidligere filmatisering av stykket, betitlet Rausch, ble gjort i Tyskland i 1919 med Ernst Lubitsch som regissør. 

Den norskfødte skuespilleren Kolbjørn Knudsen ses i en mindre rolle som kafégjest.

Synd ble spilt inn i Filmstaden i Råsunda med utendørsscener fra Stockholm.

Filmen hadde svensk premiere 26. desember 1928.

I rollene (kun krediterte) 
Lars Hanson - Maurice Gérard, forfatter av skuespillet «La femme passionée» 
Elissa Landi - Jeanne, hans hustru 
Anita Hugo - Marion, deres treårige datter 
Gina Manès - Henriette Mauclerc, skuespillerinne 
Hugo Björne - Adolphe, kunstner, Maurices venn 
Stina Berg - Mor Cathérine, Cathérine Dupont, eieren av kaféen Maison Chatérine Dupont''

Merknad 
En film med samme tittel ble regissert av Arnold Sjöstrand i 1949. Disse to filmene har bare tittelen til felles.

Referanser

Eksterne lenker 

Svenske stumfilmer
Svenske dramafilmer
Filmer fra 1928
Sort-hvitt-filmer
Filmer basert på verk av August Strindberg
Simen, Bonden og Bror min

Simen, Bonden og Bror min er en serie på tre bøker, skrevet og illustrert av den norske forfatteren Kjell Aukrust (1920–2002). Bøkene ble utgitt henholdsvis i 1958, 1964 og 1960. De omtales gjerne under ett som Alvdalstrilogien.

Bøkene, som var Aukrusts første, inneholder humoristiske episoder og småstykker fra forfatterens barndom og oppvekst i grenda Steijela i Alvdal, med Alvdal stasjon og Storsteigen jordbrukskole, på 1920- og 1930-tallet. Humoren knytter seg både til guttestreker og barnlig oppfinnsomhet, til grenderivalisering mellom Alvdal og Tynset, og til typekarakteristikk av voksne personer.

Debutboken Simen ble en salgssuksess og et gjennombrudd for forfatteren. Episoder og typer fra de to første bøkene lå til grunn for dramatiseringen Dobbeltsats og freske fraspark, som ble oppført på Det norske teatret i 1960, og som senere ble filmet som Freske fraspark (1963). Bøkene er gjenutgitt samlet i ett bind, da med tittelen Simen, Bonden og Bror min.

Se også
 Arne Steigen
 Odd Aukrust

Eksterne lenker
 Les Simen, Bonden og Bror min fra 1993 eller samleutgaven fra 1992|1998 hos Nasjonalbiblioteket.
 Norges morsomste bok er kåret!

Kjell Aukrust
Kultur i Alvdal
Bøker fra 1958
Bøker fra 1960
Bøker fra 1964
Jordans riksvåpen

Jordan riksvåpen ble utformet i 1921 på oppdrag av kong Abdullah I som familievåpen for hasjimidene. Fra 1934 var det Transjordans riksvåpen. Kongedømmet Jordan beholdt riksvåpenet som landets offisielle emblem. Siste endring var i 1999, da kong Husseins navn i banneret ble byttet ut med kong Abdullahs navn.

Våpenets sentralmotiv er en blå klode dekket av et bronse skjold. Skjoldets mønster danner en fløyelsblomst. En ørn med utspredde vinger sitter på kloden omgitt parvis symmetrisk av to spyd med sølv spydodd, to nasjonalflagg, to gull sabler og to brune buer med sølv pil. Skjoldet er omkranset av tre gyldne hveteaks og et grønt palmeblad, festet til opphenget av den jordanske gjenfødelses-ordenen (Wisam Al-Nahda) og et gull banner med de røde innskriftene "Abdullah ibn Al Hussein ibn Aoun", "konge av Hashemittkongedømmet Jordan" og "som håper på hjelp og suksess fra Gud". Emblemet er omgitt av kappe og kongekrone.

Referanser

Riksvåpen
Riksvåpen
Rinde stavkirke

Rinde stavkirke var en stolpekirke som nå er forsvunnet. Den stod i Feios, tidligere i Leikanger kommune, nå i Vik. Kirken ble bygget i det 13. århundre og revet i 1866. Den var lang og smal, 22 x 6,6 meter (skip og kor). Kirken ble påbygget i høyden i 1684, og samtidig kom det en ny svalgang på nordsiden. I 1858 var kirken alldeles cassabel og ble i 1866 erstattet av en ny kirke. I kirken var det en del dekor i urnesstilen. På loftet ble det funnet et krusifiks som i kunsthistoriisk litteratur er omtalt som  Leikangekrusifikset. Dette krusifikset er ved Historisk Museum, Universitetet i Bergen. Krusifikset er datert fra 1100 - 1150. Roar Hauglid skriver at den trolig ble reist i første del av 1200-tallet. Bygget ble trolig forlenget rundt 1300.

En utskåret planke i urnesstil brukt som taktile er bevart. Den antas å stamme fra et hedensk hov. Planken havnet på en gård i Feios da kirken ble revet og ble senere anskaffet av De heibergske samlinger i Kaupanger. Roar Hauglid skriver at Rinde-kirken ikke hadde vegger eller portaler med skåret dekor og at planken trolig stammer fra en eldre kirke. Portalene i Rinde stavkirke var uten ornamentering omtrent som på en enkel steinkirke, i likhet med blant annet Undredal stavkirke.

Georg Andreas Bull besøkte stavkirken 2. september 1854 på en reise i Sogn der han besøkte flere kirker. Han laget tegninger av kirken bevart på fire blad. Bull målte også opp Årdal stavkirke.

Rinde omtales som en «støpul-stavkirke» som inntil midten av 1800-tallet var bevart i to eksempler, det andre var Årdal. Disse hadde støpultårn sammenbygd med kirkeskipet slik at Rinde hadde støpul over vestinngangen (til forskjell for eksempel fra Borgund stavkirke der klokkestøpulen står for seg selv uavhengig av kirken). Takflaten over skipet var trukket ut på siden av støpulen. Rinde stavkirke var enskipet med saltak. En synfaringsrapport fra 1721 viser at typen var utbredt på Vestlandet og kan ha dannet forbilde for laftede støpulkirker reist på 1600-tallet.

Se også 
 liste over revne stolpekirker, stavkirker og tilhørende utgravninger.

Litteratur 
 Hauglid, Roar: Norske stavkirker – Dekor og utstyr, Dreyers Forlag 1973
 Rinde, Jan Magne og Nordrumshaugen, Stig Andreas. Rinde kyrkjestad. Feios kyrkje 150 år. Feios sokn 2016.

Referanser

Eksterne lenker 
 Rinde stavkyrkje i Lokalhistoriewiki

Revne stavkirker
Kirker i Vik
Tidligere kirker i Vestland
Eide ungdomsskole

Eide ungdomsskole er en ungdomsskole i Hustadvika kommune. Barneskolene på Eide, Lyngstad og Vevang sokner til denne ungdomsskolen. Det er til sammen ca. 160 elever i 8. – 10. trinn.

Eide ungdomsskole ble startet ombygget i 2007 på grunn av dårlige arbeidsmiljøer. Arbeidet ble ferdig i 2009.

Skolen ligger litt utenfor tettstedet Eide, like ved Eidehallen.

Referanser

Hustadvika
Ungdomsskoler i Møre og Romsdal
Eide
Adam Sedgwick

Adam Sedgwick (født 22. mars 1785 i Dent i Yorkshire i England, død 27. januar 1873 i Cambridge) var en av grunnleggerne av den moderne geologi. Han foreslo både devon- og  kambrium-perioden som bestanddeler av den geologiske tidsskala. Sistnevnte forslag baserte seg på den stratigrafiske forskning han foretok i Wales.

Liv og virke

Bakgrunn 
Sedgwick var tredje barn av en anglikansk prest. Han ble utdannet ved Sedbergh School og ved Trinity College ved University of Cambridge.

Karriere 
I 1810 ble han assistent ved universitetet i Cambridge, og i 1818 ble han som en av John Woodwards etterfølgere Woodwardian Professor i geologi i Cambridge. Samme år ble han ordinert til prest i den anglikanske kirke. 

I Cambridge var han medvirkende i de reformer som gjorde universitetet til en moderne utdannelses- og forskningsinstitusjon. I 1829 ble han president for Geological Society i London. I 1834 ble han  Prebendary ved katedralen i Norwich; han ivaretok sine geistlige forpliktelser der ved siden av sine universitetsoppgaver frem til sin død.
 
I 1835 publiserte han sammen med Sir Roderick Murchison verket «On the Silurian and Cambrian Systems, Exhibiting the Order in which the Older Sedimentary Strata Succeed each other in England and Wales». I 1845 ble han stedfortredende rektor for Trinity College. 

Han stod i brevkontakt med Charles Darwin, som hadde vært hans elev i geologien. Men Darwin lyktes aldri i å overbevise ham om riktigheten av hans versjon av utviklingshypotesen. Sedgwick skrev til og med til Darwin: 

If I did not think you a good tempered and truth-loving man I should not tell you that ... I have read your book with more pain than pleasure.  Parts of it I admired greatly; parts I laughed at till my sides were almost sore; other parts I read with absolute sorrow; because I think them utterly false and grievously mischievous.  You have deserted -- after a start in that tram-road of all solid physical truth -- the true method of induction ... 

Til tross for disse meningsforskjellene forble de to gode venner gjennom hele livet.

Priser (utvalg) 
 1863 – Copleymedaljen

Referanser

Eksterne lenker 
 Biografi
 Biografi
 Sedgwick Museum, Cambridge

Engelske geologer
Engelske anglikanske prester
Personer fra distriktet South Lakeland
Medlemmer av Royal Society
Mottakere av Copleymedaljen
Ometepe

Ometepe (nahuatl: Ometepetl) er ei øy i Nicaraguasjøen i Nicaragua. Den er danna av to vulkaner som reiser seg opp fra innsjøen. De to vulkanene, Concepción og Maderas, er forbundet med et eid, som gir øya en timeglasslignende form. Ometepe har et areal på 276 km², er 31 km lang, og 5 til 10 km brei. Det gjør den til verdens største vulkanske øy i en innsjø. Den har rundt 35 000 innbyggere, og de viktigste inntekstkildene er dyrehold, landbruk og turisme. Øya er også kjent for sine over 2000 år gamle steinstatuer og helleristninger.

Øyas to største landsbyer er Moyogalpa og Altagracia, som begge har båtforbindelse med fastlandet. Administrativt tilhører øya departementet Rivas, og er delt inn i to kommuner som også heter Moyogalpa og Altagracia.

Etymologi 
Navnet Ometepe kommer fra språket nahuatl, som også aztekerne snakka, og er en sammensetning av orda ome «to» og tepetl «fjell, ås». Det kan derfor oversettes som «to fjell». Nahuaene ankom Ometepe fra Mexico på 800- og 900-tallet, da øya allerede var bebodd av andre.

Bilder

Referanser

Eksterne lenker 
 
 Generell informasjon
 Helleristningene på Ometepe 
 Arkeologi på Ometepe
 ViaNica.com – Ometepe
 Vistita Ometepe – Velkommen
 Turistguide til Ometepe
 Bilder fra Ometepe 
 Bilder fra Ometepe

Nicaraguas geografi
Øyer i Nord-Amerika
Innlandsøyer
Elverumsturneringen

Elverumsturneringen er en fotballturnering som arrangeres av Elverum Fotball. Turneringen ble arrangert første gang i 1977, og feiret 30-årsjubileum i 2007. Fra en beskjeden start med 16 smågutt- og guttelag har turneringen vokst år for år og blitt meget populær, med mellom 250 og 300 deltakende lag. For klassene opp til 12 år spilles puljespill, mens fra 13 – 16 år er det først puljespill og deretter A- og B-sluttspill – der alle lag deltar.

I tillegg til lokale lag fra Hedmark og Oppland er turneringen populær og godt besøkt av lag fra Akershus og Oslo. Enkelte klubber har sin faste sommeravslutning på Elverum, og spesielt nevnes Kjelsås IL som kommer med mellom 20 og 30 lag til turneringen.

Elverumsturneringen gjennomføres normalt den 2. helgen i juni, og byr på god sportslig kvalitet med gressbaner og dommere, et velorganisert arrangement og med mange opplevelsestilbud.

Eksterne lenker 
 Elverum Fotball
 Elverumsturneringen 2013

Fotballturneringer i Norge
Fotball i Hedmark
Sportsarrangementer i Hedmark
Honningcentralen

Honningcentralen AL er en medlemseid organisasjon som tar imot honning fra sine medlemmer og omsetter denne. I tillegg driver Honningcentralen AL med salg av birøkterutstyr. 

Honningcentralen AL ble opprettet i 1927 og er et utspring fra Norges Birøkterlag. Honningcentralen har i svært mange år holdt til på ulike lokaliteter i Oslo. Siden 2005 har de vært samlokalisert med Norges Birøkterlag på Kløfta hvor de har et nytt og moderne produksjonsanlegg. Virksomheten er medlem av interesseorganisasjonen Norsk Landbrukssamvirke.

Referanser

Eksterne lenker 
 Nettsted for Honningcentralen AL

Norske næringsmiddelprodusenter
Samvirkeorganisasjoner i norsk landbruk
Selskaper etablert i 1927
Bjørnsjøen

Bjørnsjøen (337 moh) er et vann i Nordmarka og ligger sør for Kikutstua og nordvest for Bjørnholt. Med sine 1,61 km² overflate er Bjørnsjøen et av de store vannene i Nordmarka. Største dybde er 41,8 meter.

Skiløypene mellom Kikutstua og Bjørnholt og Kikutstua og Ullevålseter går over vannet.

Vest for Bjørnsjøen ligger Østre Fyllingen, i øst Fortjern. Hakkloelva sørger for det meste av vanntilførselen, mens Bjørnsjøelva fører vannet videre til Skjærsjøen.

Se også 
 Liste over innsjøer i Oslo

Referanser

Eksterne lenker 
 Skiforeningen om Bjørnsjøen
 Dybdekart, Oslo vann- og kloakkvesen, publisert av NVE 
 

Nordmarksvassdraget
Reservoarer i Oslo
Innsjøer i Oslo
Ullevålseter

Ullevålseter ligger i Nordmarka og er foruten et betjent serveringsted, et knutepunkt i Nordmarka med turveier, skiløyper og stier. Det går lysløype til Ullevålseter både fra Sognsvann og Frognerseteren.

Ullevålseter er opprinnelig seter til Store Ullevål gård som en gang lå der Ullevål sykehus ligger i dag. Ullevålseter har vært i Oslo kommunes eie siden 1900. Siden 1927 har stedet vært drevet som serveringssted av en og samme familie. 

Motorsportutøveren Pål Anders Ullevålseter er oppvokst her.

Litteratur

Eksterne lenker 
 
 Skiforeningen om Ullevålseter
 Ullevålseters hjemmeside
 

Turisthytter i Oslo
Nordmarka
Kulturminner i Marka (Oslo)
Malignant Eternal

Malignant Eternal var et black metal band fra Rosendal og Bergen. Bandet ble etablert i 1991 og «oppløst» i 2001.

Historie
Etter bandets siste utgivelse Alarm ble de kalt «M-Eternal». Etter navnebyttet til bandet gjennomførte de noen få turneer til de tilslutt ble borte. Bandet har aldri offisielt blitt oppløst. Den kjente musikeren Ares spilte på M-Eternals siste konsert i 2003.

Bandet spilte på Hole in the Sky festivalen i 2000 og i 2003 og på Inferno 2001.

Diskografi

Medlemmer

Eksterne lenker
 
 
 

 
Band etablert i 1991
Norske black metal-band
Promo 95 (Malignant Eternal-demo)

Promo 95 er den første demoen til det norske black metal-bandet Malignant Eternal.

Sporliste
 «Vanished Winds» (3:13)
 «Into The Twilight» (6:22)  
 «No Title»

Malignant Eternal-album
Musikkalbum fra 1995
Tårnet (Malignant Eternal-album)

Tårnet er debutalbumet til det norske black metal-bandet Malignant Eternal.

Sporliste
 «Into Twilight» (6:22)  
 «Vanished Winds» (3:13)  
 «Warriors Of Dawn» (10:08)  
 «Tårnet» (8:02)  
 «Dark Clouds» (6:30)  
 «North» (6:19)

Malignant Eternal-album
Musikkalbum fra 1995
Orvar Sæther

Orvar Kristoffer Sæther (født 15. april 1904, død 17. januar 1991) var en norsk skolelærer, mest kjent som Hirdens stabssjef og som leder av det nazifiserte Norges Lærersamband under okkupasjonen.

Liv og virke 
Sæther, som hadde vært medlem av Nasjonal Samling (NS) siden startåret 1933, fikk i oppdrag å nazifisere lærerstanden og skoleverket. Forsøket på å tvangsinnmelde alle lærere i det nye Norges Lærersamband var mislykket og utløste lærerstriden fra 1942 med protestaksjoner og arrestasjon av rundt 1 000 lærere. Dette  var en av de store fiaskoene for NS-regimet.

Ved landssvikoppgjøret ble han idømt 18 års tvangsarbeid da hans sak kom opp i 1948. Han ble imidlertid løslatt fra Sem fengsel allerede 19. februar 1951.

Se også 
 Norges Lærersamband

Referanser

Eksterne lenker 
 

Personer fra Ås kommune
Norske lærere
NS-politikere
Norske fagforeningspersoner
Nordmenn i tysk tjeneste i okkupasjonsårene
Medlemmer av Nasjonal Samling
Nordmenn dømt i landssvikoppgjøret etter krigen
Nordmenn fra andre verdenskrig
Brynjulv Guddal

Brynjulv Guddal (født ) er en norsk musiker og plateprodusent. Han har spilt i black metal bandet Malignant Eternal (M-Eternal), men også i band som Clububba, Earshot og Jack.

Diskografi

Malignant Eternal 
 Promo 95 (Demo, 1995)  
 Tårnet (Studioalbum, 1995)  
 Far Beneath the Sun (Studioalbum, 1997)  
 20th Century Beast (EP, 1998)
 Alarm (Studioalbum, 1999)

Eksterne lenker 
 

Norske trommeslagere
Norske black metal-musikere
Norske plateprodusenter
Malignant Eternal-medlemmer
Tom Stien

Tom Stien (født 5. mai 1977) er en norsk gitarist og bassist. Han har spilt i det norske black metal-bandet Malignant Eternal.

Diskografi

Malignant Eternal  
 Far Beneath the Sun (Studioalbum, 1997)  
 20th Century Beast (EP, 1998)
 Alarm (Studioalbum, 1999) 

Norske bassister
Norske gitarister
Norske black metal-musikere
Malignant Eternal-medlemmer
Fødsler i 1977
Seventh Star

Seventh Star er det tolvte studioalbumet av Black Sabbath, utgitt i 1986.

Det var opprinnelig skrevet, spilt inn, og ment for å være det første soloalbumet til gitarist Tony Iommi, men på grunn av press fra plateselskapet og bandets manager Don Arden, ble plata utgitt som «Black Sabbath featuring Tony Iommi». Enkelte fans anser ikke dette albumet for å være et ekte Sabbath-album, da ingen andre originale Sabbath-medlemmer var med annet en Tony Iommi.

Historie 
Kort tid etter utgivelsen av det forrige albumet, Born Again, sluttet Ian Gillan som vokalist i Black Sabbath. Bandet hadde en kort gjenforening med Ozzy Osbourne, og spilte tre låter sammen under Live Aid i 1985. Men kort tid etterpå sluttet både Bill Ward og Geezer Butler i bandet, og Sabbath var dermed oppløst. Dette medførte at Tony Iommi ville gi ut sitt eget soloalbum. Iommi fikk med seg vokalist Glenn Hughes, bassist Dave Spitz og trommis Eric Singer, i tillegg til keyboardist Geoff Nicholls, som tidligere hadde vært med som uoffisielt medlem i Black Sabbath.

Da plata var ferdig innspilt og klar for å bli gitt ut, insisterte plateselskapet på å gi ut albumet under navnet Black Sabbath. Det endte til slutt opp med at den ble gitt ut under navnet «Black Sabbath featuring Tony Iommi». Da bandet skulle ut på turné etter å ha gitt ut albumet, valgte de å turnere under navnet navnet Black Sabbath, og derfor ble denne besetningen etter hvert regnet for å være offisiell Sabbath-besetning.

På grunn av en krangel med turnécrewet ble Glenn Hughes sparket fra bandet etter bare fem konserter, og Ray Gillen tok over rollen som vokalist i bandet.

Sporliste 

Live-opptakene fra Deluxe Edition, CD2 er med Ray Gillen på vokal.

Personell 
 Glenn Hughes – vokal
 Tony Iommi – gitar
 Geoff Nicholls – keyboard
 Dave Spitz – bassgitar
 Eric Singer – trommer

 Gordon Copley – bassgitar (på «No Stranger to Love»)
 Ray Gillen - vokal (på 2010 Deluxe Edition, CD2)

Eksterne lenker   
 

Black Sabbath-album
Musikkalbum fra 1986
Marie-Laure Brunet

Marie-Laure Brunet (født 20. november 1988) er en fransk tidligere skiskytter. Hun ble født i Lannemezan, men hun bor i Villard-de-Lans.

Brunet begynte med skiskyting i 2003, og slo gjennom for fullt da hun tok gull i jaktstart og stafett under Junior-VM i 2007. Hun debutert i verdenscupen i sesongen 2007/08. Brunet har sin styrke på standplass, og i debutsesongen i verdenscupen hadde hun en treffprosent på 87 %. Samme sesong  ble hun nummer 33 i verdenscupen sammenlagt, og hennes beste individuelle plassering ble en fjerdeplass på jaktstarten i Pyeongchang. Under VM i Östersund i 2008 tok hun 30.-plass på sprinten, 26.-plass på jaktstarten og hun var med på å ta bronse på stafetten. De andre på laget var Delphyne Peretto, Sylvie Becaert og Sandrine Bailly.

Under VM i Pyeongchang i 2009 var hun med på Frankrikes lag som vant gull i miksstafett sammen med Sylvie Becaert, Vincent Defrasne og Simon Fourcade. Hun tok også 52.-plass på sprinten, 15.-plass på normaldistansen og en sjuendeplass på jaktstarten. Brunets første pallplass i verdenscupen var en tredjeplass på jaktstarten i Trondheim i sesongen 2008/09.

Meritter

Verdensmesterskap

Juniorverdensmesterskap

Referanser

Eksterne lenker 
 

Franske skiskyttere
Verdensmestere i skiskyting
Olympiske sølvmedaljevinnere for Frankrike
Olympiske bronsemedaljevinnere for Frankrike
Medaljevinnere under Vinter-OL 2010
Deltakere for Frankrike under Vinter-OL 2010
Skiskyttere under Vinter-OL 2010
Deltakere for Frankrike under Vinter-OL 2014
Skiskyttere under Vinter-OL 2014
Personer fra departementet Hautes-Pyrénées
Fødsler i 1988
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2010
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Ronny Hansen

Ronny Hansen (født 19. august 1970 i Fredrikstad) er en mangeårig leder av Støttekomiteen for Vest-Sahara (SKVS), tidligere leder av SAIH i perioden 1997–1998 og tidligere generalsekretær i Afghanistankomiteen i Norge. Hansen var én av de fire opprinnelige grunnleggerne av SKVS i 1993. Han har siden den tid vært inn og ut av komiteen. Hansen har tidligere arbeidet i Flyktninghjelpen, og arbeider nå i Regnskogfondet.

Vest-Sahara
Norske foreningspersoner
Studentkultur i Norge
J. Ludwig Mowinckels rederi

A/S J. Ludwig Mowinckels Rederi er et Bergens-rederi, med hovedkontorer på Bradbenken. Rederiet eier og opererer ett tankskip og tre bulkskip.

Rederiet ble grunnlagt i 1898 av den senere norske statsminister Johan Ludwig Mowinckel. Det eies i dag privat av to stiftelser.

Referanser

Eksterne lenker 
 

Norske rederier
Selskaper etablert i 1898
1898 i Norge
Artikler i sjøfart-prosjektet
Langvann (Nordmarka)

Langvann (342 moh) er en innsjø i Nordmarka beliggende dels i Nittedal og dels i Oslo. Første matstasjon i Holmenkollen skimaraton er lagt hit etter en relativt kraftig oppstigning fra Hakadal.

Referanser

Eksterne lenker 
Skiforeningen om Langvannet

Innsjøer i Oslo
Innsjøer i Nittedal
Nitelvvassdraget
Nordmarka
Åmfoss bru

Åmfoss bru er ei steinhvelvbru over Nidelva. Brua ligger i Åmli sentrum i Åmli kommune i Agder. Den ble bygd i 1918, og har en lengde på 135 meter, med to spenn, lengste spenn er på 41 meter og det tredje lengste i sitt slag i Norge. Den er en del av fylkesvei 278.

Åmfoss bru omtales som verneverdig i Nasjonal verneplan for veger, bruer og vegrelaterte kulturminner og er listeført hos Riksantikvaren.

Eksterne lenker 
 

Kulturminner i Åmli
Steinhvelvbroer
Veibroer i Agder
Arendalsvassdraget
Broer åpnet på 1900-tallet
1913 i Norge
Byggverk fullført i 1913
Aust-Agders samferdselshistorie
Liste over kjente elever ved Firda videregående skole

Denne listen dekker kjente personer som er, eller har vært, elever ved Firda videregående skole, også under skolens tidligere navn, Firda Gymnas.

Firda videregående skole alumni

Politikk og forretningsliv

Kultur og underholdning

Sport

Kjente pedagoger ved Firda videregående skole 
Denne listen dekker kjente personer som er, eller har vært, ansatt som pedagoger ved Firda videregående skole, også under skolens tidligere navn, Firda Gymnas. 

 
Firda videregående skole
Firda videregående skole